Kiel

Kiel a l’é na sità dla Gërmania ëd 235.366 abitant (2006).
A l'é la capital e la sità pì popolà dël Land (Stat Federal) dlë Schleswig-Holstein. 

 Geografìa 
Kiel as treuva an sël Mar Bàltich e an particular an slë strèit Ansen ëd Kiel (Kieler Förde).

 Stòria 
Kiel a l'é stàita fondà tra ël 1233 e ël 1242 e a l'é stàita, ant ël cors dij sécoj, sità autònoma dla Lega Anseàtica, ùnich sboch sël mar dël teritori dla Sassònia, part dël Sacr Roman Imperi, possediment dla corona ëd Danimarca, dë Svessia, e part ëd la Confederassion Alman-a. Vers la fin ëd l'Eutsent Kiel a dven la sede dij quartié generaj ëd la marin-a prussian-a e ël prinsipal pòrt militar dla flòta alman-a, grassie ëdcò a la duvertura, ant ël 1895, dël Canal ëd Kiel, ch'a colega Mar dël Nòrd e Mar Bàltich. Ant la Sconda Guèra Mondial Kiel a patiss grev darmagi e squasi l'80% dla sità a ven crasà. La sità a l'é stàita riedificà con criteri modern e a l'é ël sènter econòmich e cultural pì important ëd la region.

 Conomìa 
Le prinsipaj atività econòmiche a son gropà al setor tersiari e aj cantié navaj.
Motobin important a l'é ël pòrt, ch'a consent ël traspòrt vers àutre sità sël mar Bàltich e ant j'anviron: Òslo (an Norvegia), Göteborg (an Svessia), Klaipėda (an Lituania), Tallin (an Estònia), Turku (an Finlandia), Kaliningrad e San Pietroborgh (an Russia).

 Aministrassion 
Ël sìndich a l'é Angelika Volquartz.

 Sità gemelà 
Kiel a l'é gemelà con:
 20px Coventry, Regn Unì
 20px Stralsund, Germania

 Anliure esterne 
 Sit istitussional

Categorìa:Sità alman-e